NWR กระฉูด 19% เสี่ยงถูกขายทำกำไร หลังราคาพุ่งแรงเกินเป้า
NWR กระฉูด 19% เสี่ยงถูกขายทำกำไร หลังราคาพุ่งแรงเกินเป้า ล่าสุดอยู่ที่ 1.05 บาท บวก 0.17 บาท หรือ 19.32% มูลค่าซื้อขาย 984.85 ล้านบาท
NWR กระฉูด 19% เสี่ยงถูกขายทำกำไร หลังราคาพุ่งแรงเกินเป้า ล่าสุดอยู่ที่ 1.05 บาท บวก 0.17 บาท หรือ 19.32% มูลค่าซื้อขาย 984.85 ล้านบาท
18 พ.ค. 2564

ผู้สื่อข่าวรายงานว่า ราคาหุ้น บริษัทเนาวรัตน์พัฒนาการ จำกัด (มหาชน) หรือ NWR ล่าสุด ณ เวลา 16.07 น. อยู่ที่ 1.05 บาท บวก 0.17 บาท หรือ 19.32% สูงสุดที่ 1.09 บาท ต่ำสุดที่ 0.90 บาท ด้วยมูลค่าซื้อขาย 984.85 ล้านบาท

ทั้งนี้ บล.เอเซีย พลัส ระบุในบทวิเคราะห์ (14 พ.ค.) ว่า งวดไตรมาส 1/64 NWR กลับมาทำกำไรได้ตามปกติอีกครั้ง จาก margin ธุรกิจก่อสร้างที่ดีขึ้น และเริ่มมีรายได้จากการโอนคอนโด Aspen เฟส C ส่วนแนวโน้มผลประกอบการไตรมาส 2/64 น่าจะชะลอตัวเมื่อเทียบจากไตรมาสก่อน เพราะธุรกิจก่อสร้างจะเป็นช่วงคาบเกี่ยวที่งานเดิมใน Backlog ทยอยจบลง ก่อนขึ้นงานโครงการใหม่อย่างโครงการรถไฟไทย-จีน ส่วนธุรกิจขายผลิตภัณฑ์คอนกรีตก็ยังมีรายได้ในระดับต่ำ แต่ธุรกิจอสังหาฯ ที่จะมีการรับรู้รายได้ปีนี้มากขึ้นจะมีส่วนสำคัญช่วยให้ผลประกอบการปกติยังมีกำไร
ทั้งนี้ฝ่ายวิจัยปรับเพิ่มประมาณการกำไรปีนี้ขึ้น 10 % ให้ราคาเหมาะสมเพิ่มเป็น 0.79 บาท แต่ราคาหุ้นที่สูงเกิน FV โดยหลายความเสี่ยงยังคงอยู่ ทั้งความไม่แน่นอนของอัตรากำไร บวกกับความเสี่ยงที่อาจต้องตั้งสำรองลูกหนี้ในพม่าเพิ่มอีก ทั้งนี้ราคาหุ้นสะท้อนการฟื้นตัวไปมากแล้ว แนะนำ Switch ไป STEC